Diari Oficial de la Generalitat Valenciana


Sumari del DOGV 3940, del 15-02-2001 (2001/1353)

RESOLUCIÓ de 9 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 7 de desembre de 2000, destinades a fomentar l'atenció en centres especialitzats a aquelles dones que com que es troben en situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones del Govern Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3940

Data del DOGV
:   15-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1353


Data del document
:   09-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * dona
    * condició de la dona

RESOLUCIÓ de 9 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 7 de desembre de 2000, destinades a fomentar l'atenció en centres especialitzats a aquelles dones que com que es troben en situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones del Govern Valencià. [2001/X1353]
  
L'Ordre de 7 de desembre de 2000, publicada en el DOGV núm. 3.902, de 21 de desembre de 2000, per la qual es convoquen ajudes destinades a fomentar l'atenció en centres especialitzats a aquelles dones que com que es troben en situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones del Govern Valencià, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot sent condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de 29 de desembre de 2000), en aplicació d'allò recollit en la disposició addicional única de l'esmentada ordre, i d'acord amb allò establit en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 7 de desembre de 2000.
  
D'altra banda, sobre la base dels principis d'eficàcia i de desconcentració, i mentre s'adeqüe territorialment el nivell administratiu, correspon delimitar l'exercici d'algunes de les actuacions administratives conseqüència d'aquesta ordre.
  
Per tot això, i fent ús de les facultats que em confereixen l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i de la línia de subvenció destinada a finançar les ajudes regulades en l'Ordre de 7 de desembre de 2000, de la Conselleria de Benestar Social, a fi de fomentar l'atenció en centres especialitzats a aquelles dones que com que es troben e situació de risc social per diverses circumstàncies originades en les diferències de gènere, requereixen una atenció específica d'acord amb els objectius del Pla d'Igualtat d'Oportunitats per a homes i dones del Govern Valencià (DOGV núm. 3.902, de 21 de desembre de 2000), que s'indica a continuació, a càrrec del programa pressupostari 78.91.05.6562.263.27.0 Promoció de la dona.
  
1.- Denominació: SSE Sector Dona
  
- Línia de subvenció: 1329
  
- Consignació pressupostària: 217.551.467 PTA (612.720,50 euros)
  
- Procedència i quantia dels fons:
  
Propis no condicionats: 480.502.976 PTA (612.720,50 euros)
  
Segon
  
D'acord amb la normativa vigent per a l'exercici 2001, el règim de pagaments de les ajudes previstes en aquesta ordre s'assimilarà al supòsit excepcional establit en l'article 33.1c) de la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29.12.2000), que consisteix en el manteniment dels centres o el de la contribució a sufragar el cost de les places, sempre que es tracte d'entitats sense finalitat de lucre, pel qual es podran lliurar immediatament una vegada concedides, fins al 60% del seu import; el 40% restant es lliurarà després de l'aportació i de la comprovació de la documentació justificativa de l'efectiva i de la correcta aplicació almenys del 75% de l'import inicialment anticipat.
  
Per a la resta d'entitats, el règim de pagaments serà el que estableix l'article 47 bis del text refós de la Llei d'Hisenda Pública.
  
Tercer
  
Els crèdits publicats tenen el caràcter de màxims, i no es podran concedir subvencions una vegada esgotats aquests, circumstància que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació s'haurà de publicar mitjançant resolució en el Diari Oficial de la Generalitat Valenciana.
  
Quart
  
Per a l'exercici 2001, i amb independència de la facultat de resolució o de denegació atribuïda en la base vuitena a la directora general de la Dona, la gestió de les ajudes recollides en aquesta ordre correspondrà a les direccions territorials de Benestar Social en el respectiu àmbit territorial.